પૂર્વ આઈપીએસ ઓફિસર ડી.જી.વણઝારાએ સરદાર પટેલની પ્રતિમાને નકલી બંદૂકવાળો હાર પહેરાવતા વિવાદ સર્જાયો છે. સુરતના વરાછા સ્થિત સરદાર સ્મૃતિભવન પર આવેલી સરદાર વલ્લભભાઈ પટેલની પ્રતિમાને હાર પહેરાવવામાં આવ્યો હતો. પૂર્વ આઈપીએસ ઓફિસર ડી.જી. વણઝારાના સમર્થકો દ્વારા સુરતમાં રેલી યોજવામાં આવી હતી. જે બાદ સરદાર સ્મૃતિભવન પર તેમનુ સન્માન કરવામાં આવ્યું હતું. જે દરમિયાન તેમણે સરદાર પટેલની પ્રતિમાને પેન અને નકલી બંદૂક લટકાવેલો હાર પહેરાવતા વિવાદ સર્જાયો છે. આ બાબતને લઈને પાસ દ્વારા રોષ વ્યક્ત કરવામાં આવ્યો હતો. શહેર પાસ દ્વારા જણાવાયું હતું કે, વણઝારા દ્વારા કરવામાં આવેલા આ કૃત્યને સાંખી લેવાશે નહિ. મહત્વનું છે કે વડોદરામાં શહીદ ભગતસિંહની પ્રતિમાને પણ તેઓ આવી જ નકલી બંદૂકવાળો હાર પહેરાવી ચૂક્યા છે.